Up-226/98
Natisni
Opravilna št.:
Up-226/98
Datum odločitve:
5. 11. 1998
ECLI:
ECLI:SI:USRS:1998:Up.226.98
Akt:
Ustavna pritožba J. P. M. zoper sklep Višjega sodišča v Ljubljani št. II Cp 19053/97 z dne 6.5.1998
Izrek:
Ustavna pritožba J. P. M. zoper sklep Višjega sodišča v Ljubljani se zavrže.
Evidenčni stavek:
Ker pritožnica svoje trditve, da v postopku do izdaje izpodbijanih sodb ni "smela kaj dosti govoriti", ni utemeljila in ker tudi iz izpodbijanih sodb ne izhaja, da bi ji v postopku ne bila dana možnost uveljavljanja svojih dejanskih in pravnih stališč do spornih vprašanj, odločilnih za presojo, očitno ne gre za kršitev enakega varstva pravic iz 22. člena Ustave.
Pri odločanju o ustavni pritožbi se Ustavno sodišče omeji na presojo, ali sporna odločitev temelji na kakšnem, z vidika varstva človekovih pravic nesprejemljivem pravnem stališču, ali če je tako očitno napačna ter brez razumne pravne obrazložitve, da jo je mogoče oceniti za arbitrarno oziroma samovoljno.
Utemeljitvi v izpodbijanih sodbah, po kateri Stanovanjski zakon imetniku stanovanjske pravice, ki je pravico do odkupa prenesel na drugo osebo, pa ta oseba umre, še preden je stanovanje odkupila, ne prepoveduje, da sam uveljavlja pravico do odkupa in da torej to ni razlog za ničnost kupoprodajne pogodbe, ni mogoče odreči razumne presoje.
Geslo:
Enako varstvo pravic.

Ustavna pritožba, obseg presoje.

Ustavna pritožba, nepopolna vloga, njena nedopolnitev v določenem roku.
Pravna podlaga:
Ustava, 22. čl.

Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
27. 7. 1998
Vrsta odločitve:
sklep
Vrsta rešitve:
zavrženje
Dokument:
US19172
Up-226/98
5.11.1998
S K L E P
Ustavno sodišče je v postopku za preizkus ustavne pritožbe J. P. M. iz K., ki jo zastopa J. V., odvetnik v K. na seji senata dne 5. novembra 1998
s k l e n i l o :
Ustavna pritožba J. P. M. zoper sklep Višjega sodišča v Ljubljani št. II Cp 19053/97 z dne 6.5.1998 se zavrže.
O b r a z l o ž i t e v
1. Pritožnica izpodbija sklep o zavrnitvi pritožbe zoper sklep prvostopnega sodišča o dedovanju. V izpodbijanem sklepu naj bi sodišče ne upoštevalo osnovnih pravil in načel Ustave.
Pritožnica naj bi v postopku ne imela statusa stranke, ki naj bi ji ga dajalo veljavno materialno pravo; vrednost zapuščine naj bi ne bila pravilno ugotovljena; napačno naj bi bil ugotovljen obseg premoženja, ki je predmet dedovanja; napačna naj bi bila tudi odločitev sodišča o izplačilu nujnih dedičev.
2. Ustavna pritožba ne vsebuje vsega, kar je potrebno za obravnavanje. Pritožnica ni navedla, katere človekove pravice in temeljne svoboščine naj bi ji bile kršene, ni navedla dejstev, ki bi utemeljevala obstoj zatrjevanih kršitev ustavnih pravic, niti ni predložila listin, ki bi potrjevale njene navedbe. Zato je bila pozvana, naj ustavno pritožbo dopolni, a na dopis ni odgovorila. Ustavno sodišče je zato njeno ustavno pritožbo zavrglo.
3. Senat Ustavnega sodišča je sprejel ta sklep na podlagi četrte alinee prvega odstavka 55. člena Zakona o Ustavnem sodišču v sestavi: predsednik senata dr. Lojze Ude in sodnik Franc Testen ter sodnica dr. Dragica Wedam - Lukić.
Predsednik senata
dr. Lojze Ude